钦定古今图书集成/明伦汇编/闺媛典/第062卷 > 徐文秀妻王氏
## 钦定古今图书集成/明伦汇编/闺媛典/第062卷 > 徐文秀妻王氏

按《宜兴县志》：“王氏，王薰女。年十七，适徐文秀。甫期，夫
亡，无嗣，与柩寝处，抚木几穿，卜地为两圹，誓同穴。逾
七年。嘉靖甲辰，岁大饥，翁潜纳吴某聘，择日将赘。王
知沐浴更衣，取所藏夫衣履焚之。火延其室，众救。火
熄，觅王，已自缢夫墓。万历庚辰旌表后，其嗣孙贫弱，
墓几不能守。邑令陈遴玮捐俸买田十亩，畀其子孙
世守之。”墓在《南岳》